text: Classe magistral de John Mighton, creador de JUMP Math | UpSocial
  Amb motiu de la presentació a Espanya de JUMP Math, en el marc del Desafío Fundación Telefónica, més de 150 professors van poder veure en acció al seu fundador desenvolupant una classe tipus d'aquesta metodologia d'ensenyament de les matemàtiques.
  Un grup de 18 alumnes de 5º i 6º de primària del col·legi Frederic Mistral de Barcelona, guiats per John Mighton, van aprendre com els ordinadors utilitzen el codi binari per "pensar".
  El programa JUMP Math es basa en la divisió de les lliçons en petites unitats fàcilment assumibles per tots els estudiants de la classe, aconseguint que un 93% superin les proves. Basat en la ciència cognitiva, es complementa amb dinàmiques participatives, avaluació contínua i formació de formadors. D'aquesta manera, aconsegueix desenvolupar el màxim rendiment dels alumnes, demostrant que tots poden tenir èxit i dominar els conceptes bàsics, i dels seus docents com a instructors de la matèria.
  La convocatòria va sorgir a partir de l'experiència pilot promoguda pel Consorci d'Educació de Barcelona (CEB) duta a terme en el curs 2013-2014 en 9 escoles públiques de Barcelona, i en l'interès de Fundació Collserola a implantar-ho a les tres escoles membre d'aquesta entitat el curs proper.
  La sessió formativa va tenir lloc el 27 de juny en l'Espai Movistar i va comptar amb representants del CEB i de CREAMAT (Centre de Recursos i Aprenentatge de Matemàtiques del Departament d'Ensenyament de la Generalitat de Catalunya) .
  L'experiència va resultar un èxit, tant en participació, com en format i en valoració del seu contingut, despertant nous focus d'interès per la implantació d'aquesta metodologia, per la qual cosa l'objectiu per als propers mesos és estendre l'abast del projecte pilot a 25 escoles de Barcelona.